
Rīgā 2025. gada 22. jūlijā (prot. Nr. 29 44. §)
Grozījumi Ministru kabineta 2021. gada 7. septembra noteikumos Nr. 606 "Ministru kabineta kārtības rullis"
Izdoti saskaņā ar Ministru kabineta iekārtas likuma
15. panta trešo un piekto daļu, 22. panta pirmo un otro daļu,
27. panta otro daļu, 28. panta sesto daļu un 29. panta otro daļu un
Attīstības plānošanas sistēmas likuma 11. panta piekto daļu
· Izdarīt Ministru kabineta 2021. gada 7. septembra noteikumos Nr. 606 "Ministru kabineta kārtības rullis" (Latvijas Vēstnesis, 2021, 173A. nr.; 2023, 15., 163. nr.; 2025, 45. nr.) šādus grozījumus:
· 1. Izteikt 1.5. apakšpunktu šādā redakcijā:
· "1.5. Ministru kabineta sēžu, Ministru kabineta krīzes vadības sēžu (turpmāk kopā – Ministru kabineta sēde) un Ministru kabineta komitejas sēžu sagatavošanas un norises kārtību;".
· 2. Izteikt 38.1 punktu šādā redakcijā:
· "38.1 Sēdes darba kārtība pēc apstiprināšanas ir pieejama TAP portālā, un par to TAP portāla lietotājiem tiek nosūtīts automātisks sistēmas paziņojums. Šis paziņojums vienlaikus ir arī uzaicinājums dalībai sēdē normatīvajos aktos un darba kārtībā minētajām amatpersonām."
· 3. Izteikt 41.2. apakšpunktu šādā redakcijā:
· "41.2. Ministru kabineta loceklis Ministru kabineta sēdē pieņemtos projektus paraksta ar drošu elektronisko parakstu vai ar sistēmas rīku;".
· 4. Papildināt ar 52.2.1.3. apakšpunktu šādā redakcijā:
· "52.2.1.3. ja projekts attiecas uz valsts apdraudējuma situāciju novēršanas un pārvarēšanas pasākumiem un to vadību, kā arī uz krīzes vadību;".
· 5. Izteikt 113.3. apakšpunktu šādā redakcijā:
· "113.3. projektus, kas iesniegti saistībā ar ārkārtējās situācijas vai izņēmuma stāvokļa noteikšanu valstī (saskaņā ar likumu "Par ārkārtējo situāciju un izņēmuma stāvokli") vai skar valsts apdraudējuma situāciju novēršanas un pārvarēšanas jautājumus, kā arī krīzes vadības jautājumus;".
· 6. Izteikt 129. punktu šādā redakcijā:
· "129. Ministru kabineta sēdē lēmumus pieņem Ministru kabineta iekārtas likumā noteiktajā kārtībā."
· 7. Papildināt ar 148.1 punktu šādā redakcijā:
· "148.1 Personu dalībai Ministru kabineta krīzes vadības sēdē piesaka Ministru kabineta loceklis vai Valsts kancelejas Krīzes vadības centra vadītājs."
· 8. Izteikt 149. punktu šādā redakcijā:
· "149. Attiecīgās ministrijas, iestādes, valdības sociālā partnera vai nevalstiskās organizācijas norīkota persona dalībai sēdē pieteiktās personas ieraksta TAP portālā pie attiecīgā sēdes jautājuma ne vēlāk kā darbdienu pirms sēdes, norādot pieteiktās personas vārdu, uzvārdu, amatu, e-pasta adresi. Steidzamības kārtībā iesniegto jautājumu izskatīšanai personas var pieteikt līdz Ministru kabineta sēdes sākumam."
· 9. Izteikt 189. punktu šādā redakcijā:
· "189. Ministru kabineta sēdē atbalstītos (pieņemtos) Saeimas lēmumprojektus, likumprojektus, noteikumus, ieteikumus, instrukcijas, Latvijas Republikas tiesā iesniedzamos Ministru kabineta dokumentus, Ministru kabineta vēstules un Ministru kabineta rīkojumus paraksta ar drošu elektronisko parakstu vai ar sistēmas rīku."
· 10. Izteikt 190. punktu šādā redakcijā:
· "190. Ministru kabineta sēžu protokolus Valsts kancelejas direktors un sēdes vadītājs paraksta ar drošu elektronisko parakstu vai ar sistēmas rīku."

